Аналітычная справаздача кіраўніка па ваенна-патрыятычным выхаванні за 2022/2023 навучальны год

Ваенна-патрыятычнае выхаванне навучэнцаў з’яўляецца састаўной часткай адукацыйнага працэсу ўстановы адукацыі. Дзейнасць па ваенна-патрыятычным выхаванні ажыццяўлялася ў адпаведнасці з планам работы.

З мэтай выхавання ў падлеткаў павагі да нацыянальнай спадчыны, традыцый, культуры народа Беларусі былі праведзены наступныя мерапрыемствы: віртуальная экскурсія “Зямля бацькоў – мая зямля” (03.09.2022), гульня-конкурс “Край, дзе мы жывём” (01.10.2022), віктарына “Край блакітных азёраў і рэк” (04.09.2022), завочнае падарожжа “Жыву ў Беларусі і тым ганаруся” (14.12.2022), віктарына “Сувязь часу – сувязь пакаленняў” (14.02.2023), вусны часопіс “Падарожжа па родным краі” (04.03.2023), віртуальнае падарожжа “Сцяжынкамі роднага краю” (29.04.2023).

Правядзенне класнай гадзіны “Халакост. Памятаць. Не забыць.” (27.01.2023); урока памяці “Афганістан – наша памяць і боль” (15.02.2023); тэматычнага ўрока “Аб чым звоняць званы Хатыні?” (22.03.2023); арганізацыя і правядзенне Вахты памяці ля помніка загінуўшым аднавяскоўцам (навучэнцы VII-VIII) спрыяла азнаямленню навучэнцаў установы з гераічным мінулым нашай Радзімы і трагічнымі старонкамі Другой сусветнай вайны.

На працягу навучальнага года ва ўстанове адукацыі працягвалася рэалізацыя інфармацыйна-адукацыйнага праекта “Школа актыўнага грамадзяніна”, на занятках якога навучэнцы знаёміліся з найважнейшымі дасягненнямі і развіццём розных сфераў грамадскага жыцця Рэспублікі Беларусь за гады незалежнасці.

З мэтай выхавання паважлівага стаўлення да гістарычнага мінулага нашай краіны, азнаямленне з гісторыка-культурнай спадчынай Рэспублікі Беларусь у 2022/2023 навучальным годзе было арганізавана і праведзена шмат экскурсій і экскурсійных паездак. У мэтах азнаямлення навучэнцаў з гісторыка-культурнай спадчынай Рэспублікі Беларусь у адпаведнасці з пунктам 4.1 пагаднення аб супрацоўніцтве і узаемадзеянні паміж Міністэрствам культуры Рэспублікі Беларусь і Міністэрствам адукацыі Рэспублікі Беларусь у галіне музейнай справы ў рамках устаноўленага адзінага бясплатнага дня (апошняя серада месяца) арганізавана і праведзена 4 экскурсіі (69 удзельнікаў): установы культуры “Смаргонскі гісторыка-краязнаўчы музей”, “Музей-сядзіба М.К.Агінскага, “Крэўскі замак”, “Гальшанскі замак”. “Ашмянскі краязнаўчы музей імя Ф.К.Багушэвіча”, мемарыяльны комплекс памяці герояў Першай сусветнай вайны, школьны музей сярэдняй школы №7 і гімназіі.

Вялікую цікавасць выклікаюць сярод навучэнцаў экскурсіі, падчас якіх адбываецца знаёмства са светам прафесіій, з умовамі працы. З мэтай прафарыентацыі навучэнцамі былі наведаны сельскагаспадарчае прадпрыемства “Жодзішкі ПЧУП Смаргонскі камбінат хлебапрадуктаў”, “Смаргонскія малочныя прадукты” філіял ОАО “Лідскі малочна-кансерваваны камбінат”, ОАО Смаргонскі агрэгатны завод, установа адукацыі “Ільянскі дзяржаўны аграрны каледж”.

Не застаюцца без увагі і пытанні ваенна-патрыятычнага выхавання. Кожны год у Дзень памяці спаленых вёсак навучэнцы нашай школы наведваюць вёску Трылесіна, дзе нямецка-фашысцкія захопнікі спалілі160 дамоў.

Таксама навучэнцы пабывалі на экскурсіі ў Музеі гісторыі Вялікай Айчыннай вайны ў горадзе Мінску.

Не адзін раз школьнікі наведвалі Смаргонскую пагранічную групу (в/ч 2044) і вучэбны цэнтр Інстытута пагранічнай службы. Тут яны пазнаёміліся з бытам пагранічнікаў, наведалі казармы, пакой баявой славы, пазнаёміліся з асноўнымі відамі узбраення. Было арганізавана наведваннеКіналагічнага цэнтра, дзе навучэнцам паказалі навыкі абучаных сабак.

Таксама з навучэнцамі наведалі Смаргонскі РАУС, дзе ім расказалі пра будні смаргонскай міліцыі.

З мэтай выхавання ў падлеткаў паважлівага стаўлення да сімвалаў дзяржавы (герба, сцяга, гімна Рэспублікі Беларусь) праводзіліся ўрачыстыя лінейкі, прысвечаныя пачатку і заканчэнню навучальнага года з удзелам знаменнай групы установы адукацыі.

На працягу навучальнага года навучэнцы прымаюць удзел у акцыі “Абеліск” (добраўпарадкаванне помніка загінуўшым аднавяскоўцаў: уборка лісця, смецця, снегу).

У прошлым навучальным годзе ва ўстанове адукацыі набыты і аформлены 3 інфармацыйныя стэнды “Генацыд беларускага народа ў гады Вялікай Айчыннай вайны”, “Смаргоншчына”, “Рэспубліка Беларусь”.

На працягу года наведваліся ўсе раённыя метадычныя аб’яднанні кіраўнікоў па ваенна-патрыятычным выхаванні. Работу па ваенна-патрыятычнаму выхаванню лічу здавальняючай.

Усе запланаваныя на 2022/2023 навучальны год мерапрыемствы па ваенна-патрыятычнаму выхаванню выкананы. Праведзены выхаваўчыя мерапрыемствы з навучэнцамі V-XI класаў; арганізаваны і праведзены экскурсіі для навучэнцаў I-XI, а таксама для выхаванцаў аздараўленчага лагера з дзённым знаходжаннем “Вясёлка”. Разам з тым неабходна надаваць больш увагі рабоце з навучэнцамі пачатковых класаў; актывізаваць работу па ўзаемадзеянні ўстановы адукацыі і вайсковымі часцямі; пры арганізацыі работы шырэй выкарыстоўваць інтэрактыўныя формы і метады работы.